CELEX: E2013P0019
Language: fi
Date: 2013-08-16 00:00:00
Title: Konkurrenten.no AS:n 16 päivänä elokuuta 2013 EFTAn valvontaviranomaista vastaan nostama kanne (Asia E-19/13)

28.11.2013   
            
            
               FI
            
            
               Euroopan unionin virallinen lehti
            
            
               C 347/32
            
         Konkurrenten.no AS:n 16 päivänä elokuuta 2013 EFTAn valvontaviranomaista vastaan nostama kanne
   (Asia E-19/13)
   2013/C 347/13
   Konkurrenten.no AS, edustajanaan asianajaja Jon Midthjell, Advokatfirmaet Midthjell AS, Grev Wedels plass 5, 0151 Oslo, Norja, nosti 16 päivänä elokuuta 2013 EFTAn tuomioistuimessa kanteen EFTAn valvontaviranomaista vastaan.
   Kantaja kehottaa EFTAn tuomioistuinta
   
               1.
            
            
               kumoamaan EFTAn valvontaviranomaisen 19 päivänä joulukuuta 2012 antaman päätöksen N:o 519/12/KOL (AS Oslo Sporveier ja AS Sporveisbussene) ja määräämään vastaajan ja mahdollisten väliintulijoiden maksamaan oikeudenkäyntikulut;
            
         
               2.
            
            
               kumoamaan EFTAn valvontaviranomaisen 8 päivänä toukokuuta 2013 antaman päätöksen N:o 181/13/KOL (Kollektivtransportproduksjon AS, Oslo Vognselskap AS ja Unibuss AS) ja määrämään vastaajan ja mahdollisten väliintulijoiden maksamaan oikeudenkäyntikulut;
            
         
               3.
            
            
               määräämään EFTAn valvontaviranomaisen (ja mahdolliset väliintulijat) maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja, Konkurrenten.no AS on yksityisomistuksessa oleva yritys, joka toimii bussikuljetusten pikaliikenteen markkinoilla Norjan keski- ja eteläosissa.
            
         
               —
            
            
               Kantaja teki EFTAn valvontaviranomaiselle AS Oslo Sporveierin valtiontukea koskevan kantelun 11 päivänä elokuuta 2006 ja toisen kantelun 8 päivänä syyskuuta 2011.
            
         
               —
            
            
               EFTAn valvontaviranomainen päätti 21 päivänä kesäkuuta 2010 ensimmäiseen kantelun perustuvan asian käsittelyn ilman muodollista tutkimusta. EFTAn tuomioistuin kumosi tämän päätöksen 22 päivänä elokuuta 2011 asiassa E-14/10 Konkurrrenten.no AS v. EFTAn valvontaviranomainen (EFTAn tuomioistuimen kertomus 2011, s. 266).
            
         
               —
            
            
               EFTAn valvontaviranomaisen 28 päivänä maaliskuuta 2012 antama päätös muodollisen tutkintamenettelyn aloittamisesta asiassa, joka koski yrityksille AS Oslo Sporveier ja AS Sporveisbussene mahdollisesti myönnettyä tukea, julkaistiin Euroopan unionin virallisessa lehdessä ja sen ETA-täydennysosassa 5 päivänä heinäkuuta 2012.
            
         
               —
            
            
               EFTAn valvontaviranomainen päätti AS Oslo Sporveierille ja AS Sporveisbussenelle mahdollisesti myönnettyä tukea koskevan muodollisen tutkintamenettelyn 19 päivänä joulukuuta 2012 antamallaan päätöksellä. EFTAn valvontaviranomainen antoi 8 päivänä toukokuuta 2013 päätöksen, joka koski yrityksille Kollektivtransportproduksjon AS, Oslo Vognselskap AS ja Unibuss AS mahdollisesti myönnettyä tukea. Kumpaakaan päätöstä ei ole vielä julkaistu Euroopan unionin virallisessa lehdessä tai sen ETA-täydennysosassa.
            
         
               —
            
            
               Tällä kanteella kantaja vaatii molempien päätösten kumoamista.
            
         Kantaja väittää muun muassa, että EFTAn valvontaviranomainen on:
   
                
            
            
               ensimmäisen (19 päivänä joulukuuta 2012 annetun) päätöksen osalta
               
                           —
                        
                        
                           sääntöjenvastaisesti luokitellut pääomanlisäyksen osaksi voimassa olevaa tukea ja katsonut, että osa ei ole tukea, ja luokitellut vuotuisen kiinteämääräisen korvauksen voimassa olevaksi tueksi; ja
                        
                     
                           —
                        
                        
                           rikkonut ETA-sopimuksen 61 artiklaa siltä osin kuin on kyse kertyneiden negatiivisten veroasemien käytöstä konserniavustuksia vastaan;
                        
                     
         
                
            
            
               toisen (8 päivänä toukokuuta 2013 annetun) päätöksen osalta:
               
                           —
                        
                        
                           laiminlyönyt velvollisuutensa aloittaa muodollinen tutkintamenettely luokittelemalla sääntöjenvastaisesti toimenpiteen voimassaolevaksi tueksi ja sääntöjenvastaisesti katsonut, että ilman kilpailua myönnetyt lyhytaikaiset likviditeettilainat ja sopimukset eivät ole tukea; ja
                        
                     
                           —
                        
                        
                           laiminlyönyt velvollisuutensa aloittaa muodollinen tutkintamenettely ilman preemiota myönnettyjen takausten ja AS Oslo Sporveierille itse kuntaan sovellettujen ehtojen mukaisesti myönnettyjen pitkäaikaisten julkisten infrastruktuurilainojen osalta luokittelemalla sääntöjenvastaisesti nämä toimenpiteet voimassa olevaksi tueksi.